הוועדה לקידום מעמד האישה ולשוויון מגדרי, כנסת 25, פרוטוקול מספר 30, 2023-06-19 00:00

פנינה תמנו: שלום לכולם, שלום לחברות הכנסת, אני בדיוק מגיעה מדיון בוועדת חינוך על גזענות בספורט, אני חייבת לומר שמאוד עצוב

פנינה תמנו:  זו אחת העונות הכי גזעניות ואלימות, מתוך 160 מקרים, רק 8 מקרים טופלו, זו אוזלת יד ומחדל רציני

פנינה תמנו:  לענייננו כאן בוועדה

פנינה תמנו:  ביקשתי לכנס בדחיפות את הוועדה כדי לבחון את היערכות משרד הרווחה לקליטת חירום במקלטים לנשים לנפגעות אלימות בשל מחסור במקום ועומס הפניות

פנינה תמנו:  כרגע אני מבינה שיש מחסור במקום

פנינה תמנו:  נמצאות כאן נציגות משרד הרווחה, יעל וייס ומלי אורגד

פנינה תמנו:       אני לא כל כך מצליחה להבין את התופעה, שאנחנו, כנבחרי ציבור, נתקלים באירועים של מחסור,  לקונה או משבר דרך התקשרות

פנינה תמנו:   אני לא אקבל את זה שכשיש תמונת מצב מסוימת, הכנסת לא תהיה מעודכנת

פנינה תמנו:  יש לכם קשר ישיר לוועדה ואנחנו מבקשים לדעת מבעוד מועד על דברים שקורים בתחום מעמד האישה ולא לגלות את זה דרך התקשורת

פנינה תמנו:  במקרה הזה זו הייתה כתבה של מיכל פעילן שחשפה את זה בערוץ 2

פנינה תמנו:      	ברור לנו שתמונת המצב של האלימות כלפי נשים לא הולכת ומשתפרת אלא הולכת ונהיית יותר עגומה וקשה, גם מספר הנרצחות מתחילת השנה הוא מספר קשה לעיכול

פנינה תמנו:  אנחנו, כולל חברותיי הנמצאות כאן, מניחות חוקים על שולחן הכנסת כדי להתמודד עם התופעה, על כול רצף המענים שנדרשים

פנינה תמנו:  כמה חוקים כבר בקנה, נמצאים בהכנה ובעזרת השם אני מקווה שנצליח להעביר אותם במהרה, גם במושב הזה

פנינה תמנו:      	נתחיל עם יעל וייס, אני מבקשת תמונת מצב, מספר מקלטים, מספר שנים, מה המחסור, כמה מחכות בתור וכמה מבקשות, בבקשה יעל

יעל דיין: תודה רבה

יעל דיין:  אנחנו נמצאים בתקופה שאנחנו מכירים לרוב משנים קודמות, רק שהשנה במקום עליות וירידות במהלך השנה ופניות של נשים נפגעות אלימות וילדיהן למענה במקלט, השנה אנחנו נמצאים בסוג של עליה מתמדת ללא ירידה

יעל דיין:  בדרך כלל אנחנו צופים סביב החגים והחופשות עליות בפניות למקלטים והרבה פעמים גם יש ירידות

יעל דיין:  השנה אנחנו יכולים לשער, גם בגלל עליית מקרי הרצח שהיו ופורסמו, גם בגלל המודעות והעבודה המשמעותית שעושות העמותות ושעושה המדינה והכנסת, המודעות והצרכים עלו

יעל דיין:      אנחנו עוקבים כל הזמן, גם על הנתונים, גם על הפניות, ברמה יום-יומית וברמה פרטנית

יעל דיין:  אנחנו מדברים על עלייה של 10% משנה לשנה, מ-2022 ל-2023 של פניות למקלטים

יעל דיין:  מעבר לזה ועוד לפני העלייה, לפני פחות משנה יצאנו במכרז למקלט נוסף לנשים בעקבות הפניות

יעל דיין:  אתמול הוכרז זוכה במכרז ונפתח מקלט בשבועות הקרובים לעוד 12 נשים מהחברה הכללית

יעל דיין:       	במקביל איתרנו צורך של החברה הדתית-חרדית, מחסור במקום בשני המקלטים הקיימים היום בבת מלך ולכן הרצנו תהליך מהיר חירום, עם כלל השותפים במשרד ותוך כשלושה שבועות אושרה הקמה נוספת

פנינה תמנו: לא תוך שבועיים, שלושה, אני חושבת שקיבלתי על זה דיווח לפני חודשיים שלושה

יעל דיין: מרגע הגשת הבקשה

יעל דיין:  רוב הנמצאים פה יודעים שהליכים מכרזיים הם הליכים שלוקחים זמן

יעל דיין:  הליכים שצריכים איתור מבנה, איתור כוח אדם, איתור עמותות

פנינה תמנו: הבשורה היא שייפתחו עוד שני מקלטים שיהיו מיועדים למגזר מסוים?         

יעל דיין: לא

יעל דיין:  אחד כללי שיכיל 12 מקומות

פנינה תמנו: 	עם ילדים?     

יעל דיין: 	כן

יעל דיין:  מקלט שני לאוכלוסייה דתית-חרדית, שגם יכיל 12 מקומות

פנינה תמנו: 	אמרת שבכל שנה אנחנו רואים קפיצה

יעל דיין: כל שנה אנחנו רואים עליות וירידות אבל רוב השנים, המענים נתנו את המקומות הנדרשים

פנינה תמנו: שנה שעברה לא היה מחסור?     

יעל דיין: 	לפני שנה, כשאיתרנו את המחסור הראשוני, פתחנו את המקלט ה-16 בחירום בפרדס חנה והוא נותן מענה כללי

יעל דיין:  פתחנו בחירום, יצאנו למכרז כי מקלט לא יכול להמשיך להיות מופעל בחירום מעבר לתשעה חודשים עד שנה ולכן יצאנו למכרז ונבחר זוכה

פנינה תמנו: 	מה הכוונה לא יכול לפעול בחירום, החירום זה לתקופת זמן?     

יעל דיין: גם המקלט הדתי-חרדי יפעל בתשעה חודשים בסטטוס של חירום

יעל דיין:  יצאה כבר התנעה של מכרז

פנינה תמנו: 	עזבי אותי רגע ממכרזים

פנינה תמנו:  אמרת ששנה שעברה היו 16 מקלטים, כמה מקלטים נפתחו בעשור האחרון?     

יעל דיין: 	היום נפתחים עוד שניים ויהיו 18

פנינה תמנו: 	עוד לא נפתחו

פנינה תמנו:  אני מדברת כמה קיימים וכמה היו לפני עשר שנים

פנינה תמנו:  כמה מקלטים נפתחו בעשור האחרון?      

יעל דיין: 	בשלוש השנים האחרונות נפתחו עוד שני מקלטים

שלי טל מירון: יש 16 בסך הכול

פנינה תמנו: 	אבל לדעתי זה במשך הרבה מאוד זמן

יעל דיין:   	לא

יעל דיין:  שני המקלטים האחרונים נפתחו לפני כשנתיים

יעל דיין:  אחד במהלך הקורונה

יעל דיין:  מקלט החירום שהיה כשלב מקדים לפני ההפניה למקלטים, הוא זה שנסגר, מאחר והמקלטים קולטים בחירום

יעל דיין:  לשאלתך, אין לנו היום רשימת המתנה, מאחר ואנחנו נערכים יחד עם המקלטים לקלוט גם את הנשים בתנאים זמניים, עד שמתפנים מקומות ועד שנפתחים מקלטים חדשים, אנחנו מעדיפים - - -      

פנינה תמנו: 	אני אומרת לכם, ברור לכולנו, שהפתרון האולטימטיבי, שגם חברות הכנסת הסכימו אתי, הן לא היו רוצות לראות נשים שבורחות למקלטים, אבל זו המציאות

פנינה תמנו:  נשים צריכות להציל את נפשן במקרה חירום

פנינה תמנו:  לצד זה, לא הגיוני שיש צמיחה בדמוגרפיה ואנחנו מדינה עם 9 מיליון איש, עם למעלה  מ-4 מיליון נשים וזה המספר

שלי טל מירון: 	200,000 תלונות בשנה         

פנינה תמנו: 	אני חושבת שלא צריך להגיע לצוק העיתים כדי לפתור את זה, אבל צריכים להתמקד במה שעומד היום

פנינה תמנו:  אני רוצה מספרים מדויקים כמה נשים ממתינות

יעל דיין: 	מקבוצת ההשמה שלנו שנמצאת  כל הזמן בעשייה ומקבלת פניות גם מהמקלטים, גם ממוקד 118, כל מקרה, גם אם זה בחצות, למשל אתמול בלילה נתבקשנו מאחד מהמקלטים לקלוט במועדונית אישה על שני מזרונים עם הילד שלה כדי שהיום נארגן לה מקום ראוי יותר, מבחינתנו אנחנו מעדיפים את הנשים גם בתנאים לא מספיק נאותים לתקופה של יום יומיים, עד שנמצא מקום מתאים

פנינה תמנו: 	אני בטוחה, אבל שאלתי שאלה אחרת ואת לא נותנת לי נתונים

פנינה תמנו:  אני מבקשת לדעת כמה נשים יש שרוצות לבקש מקלט, רוצות לנוס על נפשן ומחכות

פנינה תמנו:  אחר כך אני אשאל גם למה זה בכלל באגף השמות חוץ ביתיות, כי אני זוכרת שעשינו דיון וזה בכלל לא היה באגף הזה

פנינה תמנו:  למה זה לפתחך כיועצת בכירה לשר, אני אדבר על זה גם עם השר, כי אני לא מצליחה להבין את זה

פנינה תמנו:  תביאי לי בבקשה תשובה, אם אין לך, את מוזמנת לצאת לחמש דקות ולהביא לי נתון של מספר הנשים שממתינות כרגע למקלט

יעל דיין: 	אין לנו רשימת המתנה, יש ארבע נשים מהחברה הדתית חרדית שלא הסכימו בשבועיים האחרונים להיכנס למקלט כללי שהוצע להן והן מחכות לפתיחת המקלט הדתי חרדי

יעל דיין:  כל אישה שפנתה, הופנתה למקלט

פנינה תמנו: 	אנחנו פותחים שני מקלטים

פנינה תמנו:  אמרת שבדרך כלל בתקופה הזו יש עלייה בביקוש אבל יש גם ירידה והוספת שהשנה זה לא ככה

פנינה תמנו:  האם את יכולה להגיד לי באחריות, לפרוטוקול, שברשימת ההמתנה יש רק ארבע נשים שמבקשות מקלט?      

יעל דיין: 	אצלנו במשרד הרווחה

פנינה תמנו: 	הארגונים לא מסונכרנים עם משרד הרווחה?      

יעל דיין: 	הרשימות בדרך כלל מסונכרנות, הצרכים עולים והמענים נפתחים, אבל אישה לא תישאר ללא מענה ולא תחזור לגורם הפוגע ללא מענה

יעל דיין:  היא תיכנס למקלט

פנינה תמנו: 	אז את יכולה להגיד לי שיש רק ארבע נשים שמבקשות מקלט ברגע הנתון הזה? אני רוצה לדעת את זה שיהיה כתוב בפרוטוקול של כנסת ישראל

פנינה תמנו:  כינסתי את הדיון כי הבנתי שיש בעיה

פנינה תמנו:  אם אין בעיה, אני לא מחפשת בעיות, הלוואי שכל אחת שרוצה נמצאת בסידור

פנינה תמנו:   אני רוצה לדעת כמה ממתינות? אם את אומרת שרק ארבע מדווחים אליך, אני אומרת שכל הארגונים צריכים להיות מדווחים אליך, אם זה המספר אז אין לנו בעיה

יעל דיין: 	מה שיש לנו בנוסף הן ההחרגות שהחרגנו את הנשים במקלטים כדי שלא תהיינה בהמתנה וכדי לא לסכן אותן, אני תכף אתן את הנתון כי הוא קיים לי, כמה החרגות עשינו בשבועות האחרונים וכמה היום כל מקלט, מעבר ל-12 החדרים שברשותו, פתח את החדר ה-13  וה-14, כבר אתן לך את הנתונים האלה

עאידה תומא סלימאן: 	כמה יש היום במקלטים?         

שלי טל מירון: 	תמיד מלא

שלי טל מירון:  כל מקלט שהייתי בו תמיד היה מלא

פנינה תמנו: 	תאספו בינתיים את הנתונים ונעבור לשמוע את צילית מעמותת בת מלך

צילית יעקובסון: 	בהחלט יש מקום לדיון הזה מכיוון שהמקלטים מלאים אצל כולנו

צילית יעקובסון:  אנחנו יוצאים לקראת החופש הגדול, 12 משפחות במקלט, כך שבוודאי יש מקום לדיון הזה

צילית יעקובסון:  העומס על המקלטים הוא עוד מהקורונה, כשהגרף היה בעלייה תלולה כלפי מעלה, פניות לקווי החירום עלו במאות אחוזים

צילית יעקובסון:  רק בשנה שעברה דיווחנו על למעלה מ-60 נשים ברשימת המתנה

צילית יעקובסון:      	אני רוצה לדייק, כשאנחנו מדברים על רשימת המתנה זאת אומרת שיימצא לאישה מקום במדינת ישראל, גם במקלט כללי, אני מדברת כרגע על נשים בתוך החברה הדתית והחרדית

צילית יעקובסון:  אלא מה? ישנן נשים שתעדפנה להישאר בבית עם הילדים ולא לצאת למקלט כללי לתקופת ביניים עד שתעזוב אישה ויתפנה חדר

צילית יעקובסון:  כשמדובר על אישה עם חמישה וששה ילדים אנחנו לא מדברות על חדר אלא על שני חדרים ואז מספר הנשים שאנחנו יכולות לקלוט, יורד

צילית יעקובסון:       	את הזעקה של הנשים, שבעקבות הרבה עשייה של העלאת מודעות, אומרות שהן מבינות שהן חיות במערכת אלימה, שוברות את החומות הקשות, משמיעות את קולן עוברות הערכת מסוכנות ורוצות להגיע למקלט, את הקול הזה של הנשים, שלא הייתה לנו אפשרות לתת להן מענה במקלטים של בת מלך,  השמענו בפני הרווחה

צילית יעקובסון:      	אני מנצלת את ההזדמנות לומר לך יעל וייס ולכל הצוות, הרבה תודה

צילית יעקובסון:  תודה על ששמעתם את הקול ונעשה תהליך משותף והתבשרנו כולנו שבזמן הקרוב מאוד נקים מקלט שלישי, חירום, לנשות וילדי בת מלך

צילית יעקובסון:  העבודה עוד קיימת

פנינה תמנו: 	זו באמת בשורה שאני שמחה לשמוע, כמה יש לך ברשימת ההמתנה?         

צילית יעקובסון: 	רק מהימים האחרונים יש ארבע נשים שעברו הערכת מסוכנות אבל לא מוכנות לצאת בלי הילדים

פנינה תמנו: 	אם יש ארבע מהמגזר החרדי אז כנראה שבמגזרים האחרים גם צריך

פנינה תמנו:  מישהו מויצו?         

גילי ורון: 	אין לי נתונים לגבי רשימות המתנה

פנינה תמנו: 	האם פונים אליכם ישירות, או שאתן מקבלות את המופנות?          

גילי ורון: 	אנחנו מקבלות את המופנות גם ככה ממשרד הרווחה

פנינה תמנו: 	נעמי שניידרמן, מנכ"לית עמותת אישה לאישה, בבקשה

נעמי שניידרמן: 	אני גם מברכת על הדיון ורוצה להגיד שאנחנו לא עסוקות בנושא של הפניות, אנחנו מקבלות את המופנות דרך המשרד

נעמי שניידרמן:  אני חושבת שהמנגנון עובד בסך הכול בצורה תקינה

נעמי שניידרמן:  אני 16 שנה בשטח ויכולה להגיד שהעבודה מתאפיינת בפיקים ובתקופות יותר רגועות

נעמי שניידרמן:  אני לא זוכרת מצב שאישה זקוקה לקורת גג ואין לה

נעמי שניידרמן:       אני רוצה לנצל את הבמה כדי להרחיב משהו שלדעתי משמעותי ברמה הסטיגמתית, שאנשים חושבים שמקלט הוא איזשהו פתרון - - -          

פנינה תמנו: 	אני לא נכנסת לזה

פנינה תמנו:  אני כרגע רוצה לקבל את תמונת המצב

נעמי שניידרמן: 	אז אני רוצה להגיד משהו על תמונת המצב

נעמי שניידרמן:  אחת הסיבות שהמקלטים מלאים כי הם מהווים מענה לכל מיני בעיות בקהילה, נשים שהן גם מוכות, הרבה פעמים מגיעים מקרים מורכבים ותהליכים בקהילה יותר אופטימליים, יכול להיות שחלק מההפניות לא יהיו, אלה דברים שעובדים עליהם, שום דבר לא חדש, הכול בשיח מקצועי

פנינה תמנו: 	אני לא נכנסת לזה

פנינה תמנו:  ההיגיון אומר שתפוסה מלאה זה לא טוב

פנינה תמנו:  לפחות 10% מקום כדי שיהיה ניתן לתת מענה בזמן אמת

פנינה תמנו:  באיזה תפוסה אנחנו נמצאים כרגע?           

יעל דיין: 	יש לנו היום בתוך המקלטים עשר החרגות של נשים מעבר לתפוסה המלאה

יעל דיין:  ההרחבות של שני המקלטים שאמורים לקום, אמורים לתת מענה הן לעשר הנשים האלה וילדיהן שנמצאות היום בתוך המקלטים מעבר לתפוסה המלאה

פנינה תמנו: 	מעבר ל-100%? ברור שיש פה בעיה

יעל דיין: 	לכן אנחנו פותחים את שני המקלטים עבור עשר הנשים האלה וילדיהן, יחד עם אותן נשים שיפנו בחודשי הקרובים

פנינה תמנו: 	אז קיבלתי תשובה לאלה שנמצאות בתת תנאים, פותחים להן את המקלט החדש

פנינה תמנו:  זה לא הגיוני, אולי התמקדתי בדבר הלא נכון, ברשימת ההמתנה

פנינה תמנו:  עדיין זה לא הגיוני להיות בתפוסה כזו

יעל דיין: 	לגמרי לא הגיוני

יעל דיין:  אנחנו לגמרי יחד עם הוועדה ועם הארגונים כל הזמן באיתור של הצרכים וניסיון לתת מענים בזמן אמת

יעל דיין:  לעיתים אנחנו מצליחים לתת בזמן אמת ולעיתים אנחנו צריכים לתת רטרואקטיבית

יעל דיין:  אנחנו כבר בפניה קדימה ובהתבוננות האם שני המקלטים האלה מספיקים, או שמיד אנחנו צריכים לפתוח נוספים ואת זה נעשה

יעל דיין:  חשוב לי להגיד שאנחנו כל הזמן מבוססות נתונים, שותפות עם הארגונים ומענים בקהילה כדי לראות איזה עוד צרכים קיימים ואיזה עוד מענים לפתח

פנינה תמנו: 	בסדר גמור

פנינה תמנו:  חברת הכנסת יסמין פרידמן בבקשה

יסמין פרידמן: 	בכל השיח חשוב לציין את הנשים שאינן יכולות להגיע למקלט בגלל שיש להן בנים בוגרים, ממה שאני יודעת יש רק שני מקלטים שקולטים בנים בוגרים מעל גיל 11, זה משהו שצריך לקחת בחשבון, כי זה ממש להשאיר נשים באזור סכנה גדולה

יסמין פרידמן:  לדעתי צריכה לצאת קריאה מהוועדה לשרה, סוף סוף יש שרה שעוסקת במעמד האישה וצריכה לצאת מפה קריאה חד משמעית

יסמין פרידמן:  אם יש צורך בעוד מקלטים, צריך לתקצב עוד מקלטים

עאידה תומא סלימאן: 	זה לא שלה, זה ברווחה

יסמין פרידמן: 	היא צריכה להתוות משהו, זה אולי לא תחת אחריותה אלא תחת אחריות הרווחה, אבל היא צריכה להיות שותפה להובלת מהלך של הגדלת המקלטים והתוכניות

שרון ניר: 	אפשר להגיד שיש לנו ציפייה ממנה

יסמין פרידמן: 	להיות שותפה להוביל מהלך של הגדלת המקלטים והתוכניות

יסמין פרידמן:  אני מרגישה חסרת אונים, אבל כל מה שאפשר לעזור ולסייע, תפעילו אותנו

יסמין פרידמן:  זה מאוד מתסכל

שרון ניר: 	תודה רבה על כינוס הדיון, כי אין ספק שיש צורך מהותי ומשמעותי בדיון הזה

שרון ניר:  אלימות נגד נשים זו מכת מדינה וזו תופעה

שרון ניר:  ידוע לנו שאם אנחנו מסתכלים בקצה, על פי הערכות מדובר על מספר של 200,000 נשים מידי שנה  שחוות אלימות במשפחה

שרון ניר:  לכן לדעתי זה מספר היעד שאנחנו צריכים להסתכל עליו, כמובן לא לשאוף להקים כל כך הרבה מקלטים, הלוואי ויכולנו, אבל בהחלט להבין שישנו דיאלוג בין היקף ההיצע והביקוש

שרון ניר:  יש דיאלוג וצריך להבין את זה

שרון ניר:  ככל שננגיש פתרונות שהם יותר רובוסטיים, שהם יותר מאפשרים לנשים, שגם כך המצב אצלם כל כך מוגבל ומורכב וכולנו יודעים שזו תופעה שנמצאת עדיין תחת הסתרה ובושה, לא שהיא צריכה להיות כזו, אבל זה המצב

שרון ניר:  לכן אנחנו צריכים לדעת בחברה לייצר יותר פתרונות שיתאימו לנשים ויגרמו להן לפנות לפתרון מונגש ורלוונטי בקהילה

שרון ניר:       	ככל שמדובר בגידול באוכלוסייה, כפי שאמרת, וככל שמדובר על מספר כל כך גבוה, אנחנו צריכים לדעת להנגיש פתרונות בציר הולך וגדל של מספר מיטות מונגשות

שרון ניר:  גם לאפשר לחברות או לסוגי אוכלוסיות שבעבר לא פנו, לפנות ולקבל מענה מותאם

שרון ניר:  לדעתי צריך להיות פה משהו יותר אקטיבי מצד משרד הרווחה, שמייצר את הפתרונות האלה בתוכנית רב שנתית ונותן את הדרייב

שרון ניר:  דווקא בלל שכולנו יודעים שיש מצב של תפוסה מלאה במקלטי נשים

שרון ניר:  זה לא שיש 75% תפוסה, יש 100% תפוסה ויותר

שרון ניר:  כולנו מדברות את אותו מספר

פנינה תמנו: 	תודה

פנינה תמנו:  יושבת-ראש איגוד העבודות והעובדים הסוציאליים ענבל חרמוני, תודה שאת כאן אתנו

פנינה תמנו:  הייתי רוצה לדעת, כמנהיגה בתוך הארגון, כך אני רואה אותך, יכול להיות שיש מדיניות לא להתרחב? אנחנו ניגשות לנושא בכל הרגישות, אבל לדעתי זה לא מצב תקין להיות בתפוסה של מאה אחוז פלוס

פנינה תמנו:  אני שמחה על הבשורה שיעל הביאה שיפתחו שני מקלטים, איך את רואה את זה?          

יעל דיין: 	יש לי עוד שתי בשורות, אבל זה להמשך

ענבל חרמוני: 	כמענה לשאלה הישירה שלך, הרבה פעמים מיש מתכנן את המדיניות גם של הרווחה הוא לא משרד הרווחה אלא משרד האוצר

ענבל חרמוני:  המשרדים האחרים, כולל משרד הרווחה, מתכנסים למגבלות

ענבל חרמוני:  זה לוקח אותי לזה שהמקלטים זו נקודה מאוד חשובה - - - 	     

פנינה תמנו: 	האוצר הפכו להיות אבן נגף בקידום מעמד האישה

ענבל חרמוני: 	הם לא הפכו, זה כבר הרבה זמן

פנינה תמנו: 	נצטרך לחשוף את זה

פנינה תמנו:  אם עד היום הם היו תחת מעטה חשאיות של התקציב או של השרים, אני מגלה לאחרונה איך באוצר התפתחה גישה אנטי חברתית כלפי נשים

ענבל חרמוני: 	בכלל, לא רק כלפי נשים

פנינה תמנו: 	אם צריך, נעשה כנס גדול בתוך הכנסת רק על הדבר הזה

ענבל חרמוני: 	אני בעד

ענבל חרמוני:  זה לוקח אותי לנושא שאת והוועדה מכירים היטב, ביד השנייה, תיקון 18 לחוק אלימות במשפחה, שהוא תיקון מאוד חשוב, עומדים להוציא את העובדים שם למיקור חוץ וזו ירייה ברגל, סליחה על המונח האלים בוועדה שכזו, בכל האירוע של תיקון שהוא כל כך חשוב

ענבל חרמוני:  מי שעומד מאחורי זה הוא אגף התקציבים שכתפיסת עולם רוצה להפריט לכולנו את אחרון הבגדים שעוד נותרו לגופינו

ענבל חרמוני:   	אני אומרת את זה כי בסוף המקלטים מאוד חשובים אבל אנחנו לא יכולים להיעצר שם

ענבל חרמוני:  גם שיקום וטיפול לגברים אלימים הוא מאוד חשוב

ענבל חרמוני:  אבל אם יעשו את זה בהפרטה לחברה למטרות רווח, זו תהיה בכיה לדורות ולשם כרגע הולכים בגלל שמרד האוצר

פנינה תמנו: 	אני מבינה שאת ממוקדת מטרה, אבל בבקשה תתמקדי בנושא הדיון כי חשוב לי לתת מענה לאותן נשים

ענבל חרמוני: 	בעיני זה חלק מהנושא

פנינה תמנו: 	את יודעת שהתייחסתי לנושא הזה ואת יודעת שעשיתי על זה דיון, אבל חשוב לי לתת מענה כרגע לאותן נשים

ענבל חרמוני: 	הפתיחה כמובן מבורכת

ענבל חרמוני:  האם צריך לעשות את זה רק כשיש חירום? האם לא כדאי שתהיה תוכנית שנתית

ענבל חרמוני:  בוודאי שכדאי ורצוי, אבל בסופו של דבר משרד הרווחה, לא בשביל לסנגר עליו, בסוף משרד הרווחה מתמודד עם סד מסוים של תקציב ושוב, יש מי שקובע את התקציב שהוא גם בסוף מנהל את מדינת ישראל, צריך לשים את הדברים על השולחן, זה משרד האוצר

פנינה תמנו: 	תודה

פנינה תמנו:  חברת הכנסת שלי מירון, בבקשה

שלי טל מירון: 	תודה גברתי היושבת בראש, הנושא הזה מאוד חשוב לי באופן אישי

שלי טל מירון:  בשבוע שעבר ביקרתי בבת מלך וביקרתי בעוד שני מקלטים ושמעתי מהם על המצוקות וראיתי אותם בעיניים

שלי טל מירון:  אני קודם כל רוצה לומר ברכות לעורכת הדין צילית יעקבסון, שקבלה את אות הצטיינות הנשיא בשבוע שעבר, על ההתנדבות המדהימה שלה

פנינה תמנו: 	מזל טוב

פנינה תמנו:  גם ההתמדה שלה בוועדה לא מובנת מאליו

שלי טל מירון: 	בסוף, מרכזי הסיוע והמקלטים מורכבים מהרבה מתנדבות שעושות עבודת קודש ומגיע להם צל"ש על מה שהן עושות

שלי טל מירון:       	דבר שני, אנחנו מכירים נתונים סביב 200,000 נפגעות אלימות מידי שנה בישראל, זו הערכה, אנחנו לא יודעים מספרים מדויקים

שלי טל מירון:  אנחנו יודעים שרק רבע מתוכן מדווחות לרשויות

שלי טל מירון:  אז גם אם מסתכלים על הנתון של רבע, עדיין זה נתון אסטרונומי ואי אפשר להכיל את כל הנשים הנפגעות במקלטים

שלי טל מירון:  צריך לזכור שיש גם נשים שמפחדות לעשות את הצעד, אנחנו מבינים את המצב

שלי טל מירון:  כל מקלט שביקרתי בו היה מלא לגמרי

שלי טל מירון:  לא הייתי במקלט שאמר לי, יש לנו מקום, ברוכים הבאים למי שצריכה

שלי טל מירון:  להפך, כולם אמרו שכל הזמן הם מלאים ואין זמנים שהם לא

שלי טל מירון:       אחד הדברים שהכי הפריעו לי בביקורים האלה, זה להבין שיש מעטפת שלמה תקציבית של טיפול בנשים האלה

שלי טל מירון:  זה לא רק להביא אותם למקלט, לקבל סיוע עוטף ואת החממה שהן מקבלות במקלט, יש עניין של מה קורה ביום שאחרי שהן יוצאות מהמקלט? שהוא בתת תקצוב אדיר

שלי טל מירון:  יש את הנושא של דירות מעבר – אין מספיק דירות מעבר, מאוד מורכב לקבל דירת מעבר

שלי טל מירון:  זה קורה בכל המקלטים ומרכזי הסיוע, זה מחסור שקיים בכל מקום

שלי טל מירון:      שבוע שעבר ביקרתי במרכז סיוע בדרום, שהוא היחיד במרחב גיאוגרפי עצום

שלי טל מירון:  מספרת לי מנהלת המרכז, ליזה היקרה והמדהימה שעושה את זה מעל 30 שנה, שחודשים לא היה לה תקציב אז היא ביקשה מהאנשים לבוא לעבוד בלי משכורת

שלי טל מירון:  זה מצב שאנחנו לא יכולים לקבל

שלי טל מירון:      אני מעלה את זה בדיון הזה כי אני מאוד מברכת את משרד הרווחה על פתיחת שני המקלטים החדשים, זה נפלא אבל זה לא מספיק

שלי טל מירון:  אנחנו צריכים לתקצב את הנושא בתקציב נוסף

שלי טל מירון:  זו צריכה להיות עבודה מול שר הרווחה, מול משרד האוצר

שלי טל מירון:  חסר פה כסף כדי להחזיק את המקומות האלה

שלי טל מירון:  חשוב לזכור שהמקלטים האלה, חלקם בכלל לא קמים בתקצוב המדינה, אלה עמותות שמגייסות כסף

שלי טל מירון:  המדינה מתקצבת בחלק מהמקומות לפי כמות הנשים במקלט, אבל המדינה לא מקימה את המקלטים בעצמה

שלי טל מירון:  יש עמותות שמגייסות כסף ומקימות אותם בעצמן

שלי טל מירון:   איך יכול להיות שמדינת ישראל נסמכת שוב על החברה האזרחית ועל עמותות, שהן יביאו את הכסף הגדול, הם יקימו את המרכזים והמדינה תתקצב לפי מספר הנשים

שלי טל מירון:  דבר נוסף, כשבאה אישה חרדית שהצרכים שלה שונים מהחברה החילונית ויש לה 4 או 10 ילדים, היא מתוקצבת לפי אישה אחת

שלי טל מירון:       	נשים שיש להם בנים מתבגרים, בעיקר בחברה החרדית שיש להם הרבה ילדים, נמצאות במצב של "בחירתה של סופי" תבחרי בין הילדים שלך, זה מצב בלתי נתפס

פנינה תמנו: 	זה באמת מצב בלתי נתפס

פנינה תמנו:  הרבה שנים אנחנו מדברות על זה, זה משפט שלמה

גילי ורון: 	רציתי להוסיף בעניין התקצוב, הפתיחה של מקלטים נוספים, אפשר לברך עליה, אבל התקצוב ניתן לפי אישה שנמצאת במקלט, לכן אבל כשאין תפוסה מלאה במקלט, המקלט צריך עדין להמשיך ולפעול גם אם הוא בתפוסה מלאה וגם אם לא

גילי ורון:  זה עוד נתון שצריך לקחת בחשבון, כי ככל שנפתחים יותר מקלטים מעבר לשאר הדברים שיש ביקורת לעניין, זה נתון שמשליך גם על המקלטים הקיימים כבר

גילי ורון:      	מעבר לזה אני רוצה להפנות את הזרקור לדברים נוספים, כי המקלטים הם פתרונות קצה

גילי ורון:  האוכלוסייה גם גדלה הפתרונות צריכים להיות יותר הוליסטיים, הם צריכים להיות יותר בהיבט של מענים בקהילה

גילי ורון:  אני רוצה להפנות את הזרקור לתורים הבלתי מתקבלים על הדעת במרכזים למניעת אלימות במשפחה

פנינה תמנו: 	בגלל זה אני לא מצליחה להבין את ההלימה עם מספר הממתינות למקלטים

פנינה תמנו:  זה אומר שאנחנו אולי לא דוגמים את זה נכון

פנינה תמנו:  במסקנות אדגיש שאתם תצטרכו להביא לי מספר מדויק של הפונות מכל הארץ, מכל הלשכות ומרכזי הטיפול במשפחה, אז נוכל לדעת תמונת מצב

פנינה תמנו:  אם ארבע נשים רק במגזר החרדי, אז אני משערת שזה לא הגיוני

גילי ורון: 	חשוב לי לשים את הדגש על המענים הנוספים, תיקון 18 שנתקע ולא מיושם כבר שנה

פנינה תמנו: 	אני יכולה להגיד לכם, השירות לנשים לא יתעכב,  מאוד רציתי שהם יהיו תקנים קבועים ואנחנו נמצאים בהפרה חמורה של החוק

פנינה תמנו:  תהיה לי שיחה עם השר, אנחנו נצא לדרך עם החוק הזה בדחיפות

פנינה תמנו:  לצערי היה עדיף שזה לא יהיה במיקור חוץ, אבל אני לא יודעת מה ההסכמות שהגעתם

ענבל חרמוני: 	צריך להפעיל את הלחץ על האוצר

פנינה תמנו: 	זה של משרד הרווחה

פנינה תמנו:  את הלחצים שלנו עשינו

פנינה תמנו:  בגלל התנאים של העו"סיות, לא יכולה לעכב את השירות - - -  	 

ענבל חרמוני: 	זה לא קשור, התנאים שלהם מוגנים, זו תהיה בכייה לדורות מחינת השירות עצמו

פנינה תמנו: 	אז תפתרו את זה

פנינה תמנו:  אם אתם לא פותרים את זה בקרוב, אני אומרת לשר וכלל, תבואו לפה והשירות הזה ייצא

פנינה תמנו:  החוק שעאידה יזמה, יצא

ענבל חרמוני: 	אבל הוא יצא בחטא

עאידה תומא סלימאן: 	השאלה איך יישום החוק

עאידה תומא סלימאן:  הערכתי מאוד שאמרת שהאוצר גורם לפגיעה בזכויות נשים

עאידה תומא סלימאן:  זה מה שהאוצר עושה גם במקרה הספציפי, הוא לא מוכן להקצות תקנים

פנינה תמנו: 	אבל אם המאבק הזה מגיע על חשבון זה שלשופטים אין תזכירים,  אנחנו בבעיה חמורה כי מי שמשלמות את המחיר ראשונות הן הנשים

פנינה תמנו:  אין ספק שאנחנו באותו צד במאבק נגד האוצר וההתנהלות שלו, את עושה עבודת קודש בעניין הזה

פנינה תמנו:  אבל בסוף, החוק הזה חייב לצאת לפועל במיידי

ענבל חרמוני: 	זה מסוכן מאוד אם זה יוצא לפועל על ידי חברה למטרות רווח ולשם זה הולך

פנינה תמנו: 	אנחנו נבדוק גם את זה

גילי ורון: 	אני רוצה רק לסיים ולומר שאסור לשכוח שמקלט, מעבר לזה שהוא פתרון קצה, הוא גם לא פתרון שעונה לצרכים של כל אישה

פנינה תמנו: 	תודה

פנינה תמנו:  נעמ"ת בבקשה

עמי ויטנברג: 	הדברים נאמרו, נעמ"ת מוותרת על זכות הדיבור

פנינה תמנו: 	תודה, זה לא קורה הרבה בבית הזה

פנינה תמנו:  חברת הכנסת ח'טיב יאסין בבקשה

אימאן ח'טיב יאסין: 	כמובן שאני לא רוצה לחזור על הדברים שנאמרו, שהם דברים מאוד חשובים

אימאן ח'טיב יאסין:  אני שומעת את החברות מדברות על תפוסה מלאה ויש ממש מחשבה על חופשה של נופש בבית מלון, לצערי הרב זה רחוק מאוד מלהיות במקום כזה

אימאן ח'טיב יאסין:  בנוסף לדברים שנאמרו, אני רוצה להדגיש שני נושאים:     צריכה לצאת מפה קריאה למשרד הרווחה שייתן מיפוי מקיף לפוטנציאל הקיים בשטח

אימאן ח'טיב יאסין:  לא רק בקשות, יש נשים שאפילו לא מעיזות ואנחנו מוצאות את עצמנו בפני סיטואציה שעד שהן מעזות ויוצאות, אין מקומות

פנינה תמנו: 	זאת אומרת יש עוד כמה בקנה שעוד לא בקשו

אימאן ח'טיב יאסין: 	בדיוק

אימאן ח'טיב יאסין:  תוכנית צריכה לקחת את המציאות בפועל

אימאן ח'טיב יאסין:  דבר שני שאני רוצה להדגיש, אלה הצרכים המיוחדים של מגזרים מסוימים ואת הסוגיה של בני נוער וילדים מתבגרים

עאידה תומא סלימאן: 	תודה על הדיון, כולנו שמענו על המצוקה הקיימת וכולנו מכירות בהרבה מקרים את התפוסה המלאה שקיימת במקלטים, זו מציאות של כמה שנים

עאידה תומא סלימאן:  זה נכון שלפעמים יש קצת הקלות, אין החרגות אבל התפוסה המלאה תמיד הייתה קיימת

פנינה תמנו: 	כיושבת-ראש הוועדה במשך שמונה שנים, הייתי מבקשת לשמוע איך את מתרשמת? זה אירוע חריג?     

עאידה תומא סלימאן: 	מה שמתפתח לאורך השנים זו גם הריבוי הטבעי, יש יותר אזרחיות שצריכות את הטיפול הזה, גם המודעות של האנשים וההחלטה לא לסבול יותר בבית, כל אלה גורמים לעליה ואני מצפה שהמשרד ייקח את זה בחשבון ויתכנן קדימה

עאידה תומא סלימאן:  אני יודעת שבמקלטים מסוימים קולטים בהחרגה, אבל זה מזרון על הרצפה, זו ההחרגה, זה לא שפתאום פותחים חדרים סגורים

פנינה תמנו: 	כמה נשים ישנות על מזרון?     

יעל דיין: בין שש לעשר נשים באופן זמני

פנינה תמנו: 	מדינת ישראל בתפארתה, שנת 2023

עאידה תומא סלימאן: 	אנחנו גם לא מדברות על הלחץ על הצוות עצמו כשיש לו החרגה ורשימת המתנה

עאידה תומא סלימאן:  הצוות מתחיל לחשוב איך לפנות מקום, מה שעלול לזרז תהליכים שאמורים לקחת יותר זמן ולתת לנשים לצאת מהמקלט יותר מכוונות

עאידה תומא סלימאן:  שאלתי על מרכזי אלומה כי מרכזי אלומה  הם תחנת ביניים לפני שמגיעים למקלט

עאידה תומא סלימאן:  המרכזים האלה, אמורים לשהות שם לילה אחד עד שמתפנות למקלטים או לפתרונות אחרים, האם משתמשים במרכזי אלומה יותר מלילה אחד כי המקלטים מלאים? התמונה תהיה יותר ברורה כמה לחץ יש על המקלטים כאשר אוספים את כל הנתונים

עאידה תומא סלימאן:      	יש מרכזי סיוע שיודעים שאם אני פונה יום ואומרים לי שיש רשימת המתנה ואין לנו מקומות במקלטים ובאותו יום פונה אלי אישה וצריכה מקלט ואני יודעת שלא אוכל לספק לה, אני לא מתקשרת אליכם בכלל

עאידה תומא סלימאן:  כלומר יש נשים ברשימת המתנה שאתם לא יודעים עליה

עאידה תומא סלימאן:  אני לא באה אליכם בטענות

עאידה תומא סלימאן:  אבל המרכזים, הנשים בשטח ולשכות הרווחה כאשר הם יודעים על התפוסה המלאה ועל ההחרגות חושבים אולי ימצאו לה פתרון אחר, אולי ימצאו לה מקום אחר

עאידה תומא סלימאן:       	אני אומרת לכם מה קורה בשטח, דיברתי עם מנהלות של לשכות רווחה שאמרו לי בשביל מה לטרוח עכשיו? רק כדי לרשום את השם, אני אעשה אחרי שאמצא לה מקום, אחריש אהיה בטוחה שהיא יצאה מהבית ונמצאת במקום מסוים

פנינה תמנו: 	את אומרת שזו פרקטיקה נהוגה? 

עאידה תומא סלימאן: 	כן, נניח את מתקשרת באותו יום ומנסה להכניס אישה למקלט

עאידה תומא סלימאן:  אומרים לך שאין איפה, נרשום אותה

עאידה תומא סלימאן:  ששעתיים מאוחר יותר מגיעה אליך עוד אישה, את רוצה לסדר לה ואת יודעת שאין לה מקום, אז מה תעשי? תהיי עסוקה בלרשום אותה או לחפש לה מקום? את תנסי לחפש לה מקום

עאידה תומא סלימאן:  תנסי למצוא לה פתרון ואחר כך תרשמי אותה ברשימת ההמתנה

עאידה תומא סלימאן:  לגבי המקלטים המתוכננים, כולנו יודעים שלפתוח מקלט זה עסק מורכב, להוציא מכרז, לפתוח מכרז, אולי תהיה תביעה נגד המשרד הזכייה וכו', זה לוקח זמן

עאידה תומא סלימאן:  מה אתם מתכננים לעשות לטווח הקצר?  

יעל דיין: 	אני אדבר על קצה החירום שהעלתה חברת הכנסת עאידה סלימאן וגם על הפרואקטיביות שהזכרתם קודם

יעל דיין:  אנחנו אחרי תהליך ארוך של ועדת מקלטים יחד עם השותפים שלנו בעמותות, באקדמיה ובכל המרכזים ואנחנו בהחלטה והתנעה של מכרזים לשני מקבצי דיור לנשים תחת אלימות

פנינה תמנו: 	כשרת העלייה והקליטה לשעבר קשה לי לדמיין את מקבצי הדיור כמתאימים, אבל שמעתי רעיון מרבקה נוימן על כפר הוליסטי שמאפשר שהייה לזמן ארוך יותר

פנינה תמנו:  לפני שאתם יוצאים למקבצי הדיון תשבו, תשמעו את הארגונים על רעיונות נוספים

יעל דיין: 	זה בדיוק מה שעשינו

יעל דיין:  ועדת המקלטים, כשמה כן היא, זו ועדה שישבה עם כללה ארגונים והגיעה להבנה שמקלט הוא מענה אחד מתוך מנעד של מענים שנשים זקוקות להם

יעל דיין:  הרחבת דירות המעבר זה אחד מהם שאנחנו עכשיו עסוקים בהרחבת המענה של שדירות המעבר

פנינה תמנו: 	מ-20 ל-40, זה מה שדרשתי וזו התשובה שקיבלתי מהשר

יעל דיין: 	אנחנו כרגע, יחד עם הארגונים, באיתור ואבחון הצרכים מרחיבים את דירות המעבר

פנינה תמנו: אמרתי, מ-20 ל-40, תתמקדי בבקשה

פנינה תמנו:  את לא פוליטיקאית

פנינה תמנו:  אני שואלת שאלה, תתני לי תשובות ענייניות, אל תעני על מה שבא לך

פנינה תמנו:  ביקשתי את הכפלת הדירות, אמרתם שזה יעלה מ-21 ל-40, האם זה נכון

יעל דיין: 	אנחנו בתהליך של כתיבה - - -      

פנינה תמנו: 	מה זה תהליך של כתיבה? קיבלתי תשובה שחור על גבי לבן

פנינה תמנו:  אני לא מוכנה שישקרו אותי

יעל דיין: 	אז המינימום יהיה 40

פנינה תמנו: 	אוקיי

פנינה תמנו:  אז יכול להיות שיש פה בשורה יותר טובה

יעל דיין: 	אני אומרת שאנחנו כרגע בתהליך של ההרחבה עם דיוק המענים, 40 או 50 זה יהיה בהתאם לצרכים

פנינה תמנו: 	המינימום 40 בהתאם לתשובה שקיבלתי כיושבת-ראש הוועדה?     

יעל דיין: כן

פנינה תמנו: תודה רבה, זה מה שרציתי לדעת

יעל דיין: 	לכן מבחינתנו אנחנו הולכים גם על דירות המעבר, גם נבחנת האפשרות לכפר - - -      

עאידה תומא סלימאן: 	מה היעד עד סוף השנה?     

יעל דיין: 	עד סוף שנת 2023? אני לא יכולה לדעת כרגע

פנינה תמנו: 	40 יכול להיות גם ב-2050

יעל דיין: 	לוח הזמנים שלנו מדבר בחודשים עד שנה בתהליכים מכרזיים

פנינה תמנו: אני מבקשת שיירשם בפרוטוקול שעד שנה יהיה לנו את המינימום של 40 דירות

יעל דיין: 	מרגע התנעת המכרז, עד שנה

פנינה תמנו: 	מה זה מרגע התנעת המכרז? אני לא מוכנה לקבל "מרגע התנעת המכרז", תסבירי לי מה זה? מתי את מתכוונת להניע את המכרז?     

יעל דיין: 	המכרז אמור להתחדש בשבועות הקרובים

יעל דיין:  אנחנו בדרך כלל מדברים על שנה, אני מוכנה להתחייב לשנה של יישום 40 דירות המעבר

פנינה תמנו: אז אנחנו מדברים שבשבועות הקרובים נצא למכרז שהתיחום שתוך שנה יהיו לנו 40 דירות, זה משביע רצון, תודה, זה נרשם בפרוטוקול

יעל דיין: 	יותר מזה, אם יהיה צורך בהרחבה נוספת עד 40 דירות ושלא יחכה להליך המכרזי, יורחבו דירות מעבר גם על פי המודל הקיים

יעל דיין:  המכר מדבר על טיוב המודל והתאמה שלו לנשים ולצרכים

עאידה תומא סלימאן: 	אז המכרז הוא לא על ההרחבה? לא על 40 דירות? המכרז הוא לטיוב מה שקיים?      

יעל דיין: המכרז הוא גם וגם

עאידה תומא סלימאן: אמרת שאם יש צורך נפתח עד 40 בלי מכרז

עאידה תומא סלימאן:  כלומר המכרז לא כולל את ה-40, כך אני מבינה

יעל דיין: 	אני אומרת גם וגם

יעל דיין:  הולכים בהליך מכרזי של 40 דירות ואם נצטרך אז יותר, במקביל לא אחכה לסיום ההליך המכרזי אם יהיה צורך בהרחבות נוספות  עד סיום ההליך המכרזי

יעל דיין:  לגבי דירות עם מתבגרים, יש לנו היום שני מקלטים לדירות עם מתבגרים

יעל דיין:  עמותת בת מלך, גם היא הולכת להרחיב, לאור הצורך של מתבגרים מהחברה הדתית-חרדית למודל ייחודי שמותאם תרבותית לחברה כדי שאימהות לא תצטרכנה להיפרד מילדיהן

יעל דיין:  בנוסף, כל מקלט שירצה, זה כתוב במכרז ובהסכם, כל מקלט שירצה להרחיב מעבר למכסות הקיימות למכסות מתבגרים יוכלו לעשות זאת מבחינתנו באופן מידי

יעל דיין:  כשדברתי על מקבצי דיור, חשיבה על כפרים, אנחנו מדברים על מגוון מענים, לא כל אישה מתאימה למקלט שקיים היום

פנינה תמנו: 	אז מה הבשורה?     

יעל דיין: 	שיצאנו להתנעת מכרז של שני מקבצי דיור, בכל אחד יהיו 12 דירות,  בנוסף לשני המקלטים

פנינה תמנו: 	זה יהיה עם מענה אחר?     

יעל דיין: 	יותר שילוב בקהילה ויותר עצמאות

שלי טל מירון: 	זה פרוש מבחינה גיאוגרפית?     

פנינה תמנו: 	לא נכנסים לגיאוגרפיה אף פעם, לא צפון לא דרום, גם ככה זו סכנת נפשות

פנינה תמנו:  הם לא יכולים להשתלב בחיים, הרבה פעמים נשים עוזבות לגמרי את האזור שלהן

עאידה תומא סלימאן: מקבץ הדיור לא עונה על הצרכים של אוכלוסיית המקלטים?     

פנינה תמנו: זה מענה אחר ויכול להיות שזה יותר ארוך

פנינה תמנו:  אני רוצה שתיקחו את המודל של רבקה נוימן, שלא ייראה כמו פנימייה, בסוף האנשים צריכים לחיות

פנינה תמנו:  חלילה אני לא מזלזלת בפנימיות, כמי שגדלה בפנימייה, אבל יש הבדל בחיים כדי להעניק נורמטיביות כמה שאפשר בתוך הסיטואציה הלא נורמטיבית הזאת

פנינה תמנו:  זו אישה שבורחת עם הילדים שלה, צריך לחשוב על משהו פורץ דרך

פנינה תמנו:  כששמעתי את רבקה, מאוד אהבתי את הרעיון, כמובן עם אתגרים כאלה ואחרים, יותר של ביטחון

פנינה תמנו:  אבל המקלטים כבר עושים את זה, זה כמו כפר לנשים האלה שאצלם זה כרוני וקשה וצריך כמה שנים טובות לזה

יעל דיין: 	אנחנו הולכים לכיוון הזה

פנינה תמנו: 	מלי אורגד בבקשה, מנהלת השירות לטיפול והגנה במצבי טראומה ומשבר, כולל היועצת לקידום מעמד האישה במשרד

מלי אורגד: 	קודם כל אני רוצה לענות לחברת הכנסת עאידה, שהיא שותפה מלאה שלנו, אז לשאלתך, יש מקלטים, אבל מה קורה כשאין מקלטים? למרות כל העבודה היצירתית שהאגף של יעל עשו, יחד עם העמותות השונות, יש עוד פתרונות

מלי אורגד:  כשאת אומרת אלומה מקבלים, באופן עקרוני הם לא מקבלים כי אלומה זה לא מקלט, אבל במקרים שהיה קושי, במקרים חריגים יש אופציה אישה תשהה שם בין יום עד יומיים

מלי אורגד:  יש גם פתרונות של מלוניות ליום, יומיים, חשוב שתדעי עליהם

מלי אורגד:      	דיברה נציגת ויצו על רצף, על פתרונות בקהילה ואכן יש גם פתרונות בקהילה, נכון לא לנשים מאוימות מאוד ושנמצאות בסיכון, אבל מעבר ל-170 המרכזים - - -      

פנינה תמנו: 	מה הממשק שלך עם האגף של יעל?     

מלי אורגד: 	אנחנו עובדים במשותף כל הזמן

פנינה תמנו: 	איך את רואה את זה מבחינת המדיניות?          

מלי אורגד: 	יש לנו תוכניות המשך

מלי אורגד:  אישה שיוצאת מהמקלט מגיעה למרכז

מלי אורגד:  יש את התוכניות של דף חדש, של יוצאות מקלט

מלי אורגד:  היום יש דף חדש בקהילה של 150 נשים

מלי אורגד:  אחד הדברים שאנחנו יודעים, שנשים צריכות גב כלכלי, תעסוקתי, כל הנושא התעסוקתי מאוד חזק

פנינה תמנו: 	שם זה עדיין רופף, היציאה מהמקלט היא קשה

מלי אורגד: 	אנחנו עושים עבודה מאוד אינטנסיבית סביב הדבר הזה ואנחנו עובדים עם כמה עמותות

מלי אורגד:  אתם בוודאי מכירים את  רוח נשית, את דף חדש

מלי אורגד:  האמנה הבנקאית שאנחנו עובדים מול כל הבנקים כדי לסייע לאותן נשים כדי שיוכלו להיות עצמאיות ולפתוח את הדף החדש

מלי אורגד:  תעסוקה, יש לנו "בדרכה" - - -      

פנינה תמנו: 	אני רוצה לדעת אם יש שיתוף פעולה עם זרוע עבודה?     

מלי אורגד: 	גם עם שלי, שהיא מנהלת האגף שהגיעה מזרוע עבודה

מלי אורגד:  אנחנו עכשיו בשותפות גם סביב - - -      

פנינה תמנו: 	אני לא סתם מתעקשת, מדובר בכמה מאות נשים, זה צריך להיות בראש סדר העדיפויות שלנו למצוא להם עבודה ולתת להם את המענה ההוליסטי והליווי באותו אזור שהן עוברות אליו, האם קיימת תוכנית כזו?      

מלי אורגד: 	יש תוכניות תעסוקה שנמצאות בקהילה לכל אישה שרוצה

מלי אורגד:  אנחנו משלבות גם נשים שלנו נפגעות אלימות

מלי אורגד:  מעבר לפרויקטים הייחודיים, יש לנו - - -      

פנינה תמנו: 	משתלבות בתוכניות האוניברסליות? לא ספציפית להן?     

מלי אורגד: 	כן

פנינה תמנו: 	אני רוצה לדעת מה ספציפית להם?     

עמי ויטנברג: 	למה צריך ספציפית?     

פנינה תמנו: 	אני צריכה לתת לך תשובות?     

עמי ויטנברג: 	רציתי להבין למה את מתכוונת

פנינה תמנו: 	זה לא התפקיד שלך לשאול אותי שאלות

פנינה תמנו:  תודה

מלי אורגד: 	אני רוצה לשתף אותך בפרויקט שאני מקווה שכרגע אנחנו לקראת סיומו, יחד עם הביטחון הלאומי, שנקרא "אבטחה מדלגת"

מלי אורגד:  זו תוכנית הגנה חדשנית בתוך הקהילה, אנחנו בפיילוט של 75 נשים, שמבוססת על אפליקציה שאישה יכולה לאותה חברת אבטחה שמבטיחה להגיע תוך דקות ספורות ולאחריה מצטרפת המשטרה

פנינה תמנו: 	זה אמנם לא הנושא אבל בסוף כולם מבינים שהחלק הקשה הוא היציאה מהמקלט

פנינה תמנו:  לצערי אתמול בסיור שלי בויצו גיליתי ש-50% חוזרות לגברים האלימים, חשבתי שפחות מזה

פנינה תמנו:  זה קשה מאוד והסיבה העיקרית היא כלכלית

פנינה תמנו:  כל אישה חייבת לקבל סל שמדינת ישראל נותנת, מעטפת של תעסוקה, חינוך, דיור בראש ובראשונה

פנינה תמנו:  אני הגשתי הצעת חוק להגדלת מענק היציאה שלהם, הוא היה ניתן אחרי שהיא יוצאת ועכשיו הוא יינתן לפני וזה יעלה ב-80%

פנינה תמנו:  רציתי כפול ולצערי, בהסכמה עם שר הרווחה, מעלים ב-80%, שזה גם משהו שלא עלה משנת 2000

פנינה תמנו:   תגישו לי בוועדה מה באמת ניתן

פנינה תמנו:  אני לא אוהבת שיש שיתוף פעולה עם עמותה כזו ועמותה אחרת ועוד עמותה ועוד עמותה, בסוף צריך שכל אישה תקבל את הסל הבסיסי, כמו למשל סל קליטה, סל מעבר

פנינה תמנו:  זה מזכיר לי סוגיה, להבדיל אלף אלפי הבדלות של צעירים חסרי עורף משפחתי או חיילים בודדים

פנינה תמנו:  הם נמצאים תחת מעטפת, מענה, חסות, מטריה כלשהי ובסוף כשהם יוצאים מהחממה הזו הם נופלים בין הכיסאות כי המדינה לא נותנת להם שום מענה בגיל 20-19

פנינה תמנו:  זה כל הזמן חוזר על עצמו

פנינה תמנו:  זה לשאלתך, נציגת נעמ"ת למה צריך לתת ספציפית עדיפות לנשים כאלה

קריאה: 	וטיפול נפשי שלא יחזרו לגברים המכים כי ליווי נפשי עוזר להם לצאת מזה

פנינה תמנו: 	גם סיוע פסיכולוגי, גם מענה אחר, הכול

פנינה תמנו:  זה לא הרבה נשים שנמצאות במקלטים, הרבה נשים נמצאות תחת צל האלימות, אבל לא הרבה נמצאות במקלטים

פנינה תמנו:  מדובר בכמה מאות בודדות בשנה, שזה גם יותר מידי, אבל אפשר לתת את הדבר הזה

פנינה תמנו:  אני רוצה שתגבשו תוכנית שתגישו לי, אולי היא קיימת ואתם לא יודעים להעביר לי את זה?     

מטי צרפתי הרכבי: 	אני רוצה רק להודות על הדיון ולומר שבסופו של דבר מה שמוציא את אותן נשים ממעגל האלימות לחופש זה ביטחון שהן יכולות לצאת ושהעתיד יכול להיות ורוד יותר וכשצריך להיאבק על כל דבר, על שירות, דירה, בית ספר ופרנסה, אין את האומץ לעשות מעשה והתפקיד שלנו הוא לתת את הביטחון הזה

מטי צרפתי הרכבי:  עם כל החיים המאתגרים שיש בכנסת ישראל אני יודעת שאני חוזרת לבית שהוא הבית המוגן והמגן, החממה האישית שלי

מטי צרפתי הרכבי:  הן צריכות להרגיש שיש מישהו שאכפת לו והן מספיק בטוחות

מטי צרפתי הרכבי:  על זה תודה גברתי על הדיון

פנינה תמנו: 	אני רוצה לסכם, הוועדה מברכת על ההחלטה על פתיחת שני מקלטים נוספים לנשים נפגעות אלימות, מברכת כמובן את משרד הרווחה, אחד כללי ואחד לאוכלוסייה דתית חרדית, שם היו פחות מענים בשנים קודמות, גם לאור ההתאמה התרבותית הנדרשת

פנינה תמנו:  עם זאת הוועדה סבורה שמקלטים שיוקמו יתנו מענה רק לעומס ולמצוקת המקום הקיימת היום וקוראת לשר הרווחה ולגורמי הרווחה לפעול לפתיחת מקלטים נוספים במידת הצורך שיענו על הצורך הגובר ועל העומסים שקיימים, לפי מה שהוצג על ידי הרווח, הם מעבר לתפוסה הקיימת

פנינה תמנו:   אני מבקשת לעשות מיפוי של רשימת ההמתנה של הנשים, לא הצלחתי לקבל תמונה במלואה למעט ארבע נשים שממתינות מהמגזר החרדי, אני לא מצליחה לראות את ההיגיון של זה וחושבת שיש פערים בין המציאות למה שהוצג לי כאן לכן אני מבקשת מיעל וייס, כראש האגף, לדאוג להעביר לנו את כל הנתונים עוד השבוע

פנינה תמנו:  תוך מיפוי כלל הבקשות שהגיעו ללשכות הרווחה השונות בכל הרשויות המקומיות, כולל במרכזים, אז נוכל להבין את תמונת המצב של נשים המבקשות או מתנדנדות

פנינה תמנו:  אני מבקשת לקבל ממשרד הרווחה מה כולל המענה ההוליסטי הניתן לנשים היוצאות מהמקלטים כדי להבין את תמונת המצב, מה הסיוע שנשים מקבלות

פנינה תמנו:  כרגע נראה שיש מאמץ גדול של המשרד אבל אני לא בטוחה שזה מתכנס לסל מענים שהוא ברור לנשים שיוצאות

פנינה תמנו:  צריך מחקר להבין מהנשים מה חסר, מה הן צריכות, אולי יש מחקר כזה אצלכם ואם אין כזה, אולי נעשה דרך מרכז המחקר ומהמידע של הכנסת כדי לדייק יותר את המענים

פנינה תמנו:  הבעיה הרבה פעמים היא לא בתקציבים אלא במיקוד

פנינה תמנו:   תודה לארגוני הנשים שהגיעו לכאן ולחברות הכנסת שהגיעו לישיבה

פנינה תמנו:  הישיבה נעולה